Хаттарынан күренеүенсә, ул тыуған яғын, ата-әсәһен, ағай-энеһен ныҡ һағыныуын белдерә, ике-өс көнгә генә ҡайтып, һеҙҙе күреп китәһе ине, тип тә хыяллана. Ул күбеһенсә госпиталь тормошон һүрәтләй. Яралы һалдат­тарҙың күңелен күтәрергә тип, унда төрлө саралар үткәрә. Йыш ҡына концерттар ҡуялар, кинофильмдар күрһә­тәләр, байрам табындары ойошторалар. Бер госпиталдән икенсеһенә ҡунаҡҡа йөрөтәләр: “1943 йылдың де­кабрендә ҡунаҡта булдыҡ. Бер егет фотоға төшөрҙө, насар булһа ла, һеҙгә ебәрәм”, – тип хәбәр итә ул.